Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Beltrán Villalba andreak aurkeztutako galdera, emakumeen kontrako indarkeriari aurre egiteko 14/2015 Foru Legeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkartearen eledun parlamentario Ana Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Emakumeenganako indarkeriaren aurka jarduteko 14/2015 Foru Legeak, 18 eta 19. artikuluetan, jardutera behartzen du Nafarroako Gobernua, emakumeentzat iraingarria den edukirik hedabideetan egon ez dadin.

Zure Gobernuak noiz jarduteko asmoa du, prostituzio-iragarkiak, guztiz iraingarri direnak, argitara ez daitezen, oraindik ere Nafarroako hedabideren batean argitaratuak izaten ari baitira?

Iruñean, 2017ko abenduaren 26an

Foru parlamentaria: Ana Beltrán Villalba